laion/Wikipedia-Exotic huggingface dataset:
ভ্যান হেফলিন

এমেট ইভান "ভ্যান" হেফলিন জুনিয়র (Emmett Evan "Van" Heflin Jr.; ১৩ ডিসেম্বর ১৯০৮ - ২৩ জুলাই ১৯৭১) ছিলেন একজন মার্কিন মঞ্চ, বেতার ও চলচ্চিত্র অভিনেতা। চলচ্চিত্র কর্মজীবনে তিনি বেশির ভাগ সময় চরিত্রে অভিনেতা হিসেবে কাজ করেছেন, তবে চল্লিশের দশকে তিনি প্রধান চরিত্রেও কাজ করেছেন। হেফলিন জনি ইগার (১৯৪২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তার অন্যান্য উল্লেখযোগ্য চলচ্চিত্র হল শেন (১৯৫৩), থ্রি: টেন টু ইয়োমা (১৯৫৭) ও গানম্যান্‌স ওয়াক (১৯৫৮)। হেফলিন ১৯০৮ সালের ১৩ই ডিসেম্বর ওক‌লাহোমার ওয়াল্টার্সে জন্মগ্রহণ করেন। তার পিতা এমেট ইভান হেফলিন ছিলেন একজন দন্ত চিকিৎসক এবং মাতা ফ্যানি ব্লিকার (জন্মনাম: শিপি)। তিনি আইরিশ ও ফরাসি বংশোদ্ভূত। হেফলিনের বোন ডেটাইম এমি পুরস্কারে মনোনীত অভিনেত্রী ফ্রান্সেস হেফলিন। তিনি সুরকার সল কাপলানকে বিয়ে করেন। হেফলিন ওকলাহোমা সিটির ক্লাসেন হাই স্কুলে পড়াশুনা করেন। অন্য একটি সূত্রে বলা হয় তিনি লং বিচ পলিটেকনিক হাই স্কুলে পড়াশুনা করেন। তিনি ১৯৩২ সালে ওক‌লাহোমা বিশ্ববিদ্যালয় থেকে স্নাতক ডিগ্রি অর্জন করেন। ইয়েল বিশ্ববিদ্যালয় থেকে তিনি নাট্যকলা বিষয়ে স্নাতকোত্তর ডিগ্রি অর্জন করেন। হেফলিন ১৯২০-এর দশকের শেষের দিকে ব্রডওয়ে মঞ্চে তার অভিনয় জীবন শুরু করেন। তিনি মিস্টার মানিপেনি (১৯২৮), দ্য ব্রাইড অব টরজকো (১৯৩৪), দ্য নাইট রিমেম্বারস (১৯৩৪), মিড-ওয়েস্ট (১৯৩৬) ও এন্ড অব সামার (১৯৩৬) মঞ্চনাটকে অভিনয় করনে। পরবর্তীকালে তিনি আরকেও রেডিও পিকচার্সের সাথে চলচ্চিত্রে অভিনয়ের জন্য চুক্তিবদ্ধ হন। তার অভিনীত প্রথম চলচ্চিত্র আ ওম্যান রেবেলস (১৯৩৬)-এ তিনি ক্যাথরিন হেপবার্নের বিপরীতে কাজ করেন। তিনি পরবর্তীতে প্রেস্টন ফস্টার ও জিন মুইরের সাথে দ্য আউটক্যাস্টস অব পোকার ফ্ল্যাট (১৯৩৭) এবং চেস্টার মরিসের ফ্লাইট ফ্রম গ্লোরি (১৯৩৭) ছবিতে মদ্যপ পাইলট চরিত্রে অভিনয় করেন। তিনি ব্যাক ডোর টু হেভেন (১৯৩৯) ছবিতে পার্শ্ব চরিত্রে কাজ করেন। একই বছর তিনি ব্রডওয়ে মঞ্চে ফিরে যান এবং ক্যাথরিন হেপবার্ন, জোসেফ কটেন ও শার্লি বুথের সাথে দ্য ফিলাডেলফিয়া স্টোরি মঞ্চনাটকে কাজ করেন, যার ৪১৭ বার মঞ্চস্থ হয়। "Heflin, Emmett Evan"। ওকলাহোমা হিস্টরি সেন্টার (ইংরেজি ভাষায়)। সংগ্রহের তারিখ ২৩ জুলাই ২০১৮।  পার্কার, জন (১৯৫২)। "Who's Who in the Theatre: Volume 17, Part 1"। পিটম্যান, পৃ. ৭৬২। "Van Heflin dead at 60"। মন্ট্রিল গেজেট। ২৪ জুলাই ১৯৭১। সংগ্রহের তারিখ ২৩ জুলাই ২০১৮।  উইকিমিডিয়া কমন্সে ভ্যান হেফলিন সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ভ্যান হেফলিন (ইংরেজি) ইন্টারনেট মুভি ডেটাবেজে ভ্যান হেফলিন  (ইংরেজি)
গুলশাখালী ইউনিয়ন

গুলশাখালী বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন। গুলশাখালী ইউনিয়নের আয়তন ১২,৫৬০ একর (৫০.৮৩ বর্গ কিলোমিটার)। ২০১১ সালের পরিসংখ্যান অনুযায়ী গুলশাখালী ইউনিয়নের লোকসংখ্যা ৯,৫৪০ জন। এর মধ্যে পুরুষ ৪,৯৫৮ জন এবং মহিলা ৪,৫৮২ জন। লংগদু উপজেলার উত্তর-পূর্বাংশে গুলশাখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ৮ কিলোমিটার। এ ইউনিয়নের দক্ষিণে ভাসান্যাদম ইউনিয়ন ও বগাচতর ইউনিয়ন; পশ্চিমে কাপ্তাই হ্রদ, লংগদু ইউনিয়ন, মাইনীমুখ ইউনিয়ন, কালাপাকুজ্যা ইউনিয়ন ও বাঘাইছড়ি উপজেলার আমতলী ইউনিয়ন; উত্তরে বাঘাইছড়ি উপজেলার আমতলী ইউনিয়ন ও বরকল উপজেলার বড় হরিণা ইউনিয়ন এবং পূর্বে বরকল উপজেলার বড় হরিণা ইউনিয়ন অবস্থিত। গুলশাখালী ইউনিয়ন লংগদু উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। ওয়ার্ডভিত্তিক এ ইউনিয়নের গ্রামগুলো হল: গুলশাখালী ইউনিয়নের সাক্ষরতার হার ৩১.০৫%। এ উপজেলায় ১টি কলেজ, ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে। কলেজ গুলশাখালী আদর্শ মহাবিদ্যালয় মাধ্যমিক বিদ্যালয় গুলশাখালী আদর্শ উচ্চ বিদ্যালয় প্রাথমিক বিদ্যালয় কাকপাড়িয়া সরকারি প্রাথমিক বিদ্যালয় গুলশাখালী মডেল সরকারি প্রাথমিক বিদ্যালয় মারিশ্যাচর রাজনগর সরকারি প্রাথমিক বিদ্যালয় মোহাম্মদপুর সরকারি প্রাথমিক বিদ্যালয় সোনারগাঁও সরকারি প্রাথমিক বিদ্যালয় রাঙ্গামাটি জেলা সদর বা লংগদু উপজেলা সদর থেকে গুলশাখালী ইউনিয়নে যোগাযোগের একমাত্র মাধ্যম নৌপথ। গুলশাখালী ইউনিয়নের পশ্চিম সীমান্তে রয়েছে কাপ্তাই হ্রদ। এছাড়া রয়েছে গুলশাখালী খাল। গুলশাখালী ইউনিয়নের প্রধান ৩টি হাট-বাজার হল গুলশাখালী বাজার, চৌমুহনী বাজার এবং রাজনগর বাজার। রাজনগর কাপ্তাই হ্রদ বর্তমান চেয়ারম্যান:মো শফিকুল ইসলাম লংগদু উপজেলা লংগদু থানা রাঙ্গামাটি জেলা "লংগদু উপজেলা - বাংলাপিডিয়া"। bn.banglapedia.org।  "লংগদু-উপজেলার-ইউনিয়নসমূহ"। www.langadu.rangamati.gov.bd। [স্থায়ীভাবে অকার্যকর সংযোগ] "সদস্য প্রোফাইল - গুলশাখালী ইউনিয়ন-"। gulshakhaliup.rangamati.gov.bd। [স্থায়ীভাবে অকার্যকর সংযোগ] "কলেজ - গুলশাখালী ইউনিয়ন-"। gulshakhaliup.rangamati.gov.bd।  "গুলশাখালী আদর্শ উচ্চ বিদ্যালয়"। gulshakhaliup.rangamati.gov.bd। [স্থায়ীভাবে অকার্যকর সংযোগ] http://180.211.137.51:321/DashboardunionN.aspx?div=4&dis=414&thana=41406&union=05[স্থায়ীভাবে অকার্যকর সংযোগ] "যোগাযোগ - গুলশাখালী ইউনিয়ন-"। gulshakhaliup.rangamati.gov.bd। ২৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৮।  "খাল ও নদী - গুলশাখালী ইউনিয়ন-"। gulshakhaliup.rangamati.gov.bd। [স্থায়ীভাবে অকার্যকর সংযোগ] "হাট বাজার - গুলশাখালী ইউনিয়ন-"। gulshakhaliup.rangamati.gov.bd।  "দর্শনীয় স্থান - গুলশাখালী ইউনিয়ন-"। gulshakhaliup.rangamati.gov.bd। [স্থায়ীভাবে অকার্যকর সংযোগ] "চেয়ারম্যান প্রোফাইল"। gulshakhaliup.rangamati.gov.bd। [স্থায়ীভাবে অকার্যকর সংযোগ]
কালাপাকুজ্যা ইউনিয়ন

কালাপাকুজ্যা বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন। কালাপাকুজ্যা ইউনিয়নের আয়তন ৩৮৩০ একর (১৫.৫০ বর্গ কিলোমিটার)। এটি লংগদু উপজেলার সবচেয়ে ছোট ইউনিয়ন। ২০১১ সালের পরিসংখ্যান অনুযায়ী কালাপাকুজ্যা ইউনিয়নের লোকসংখ্যা ৭,৬৩০ জন। এর মধ্যে পুরুষ ৩,৭৬৬ জন এবং মহিলা ৩,৮৬৪ জন। লংগদু উপজেলার উত্তরাংশে কালাপাকুজ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ৮ কিলোমিটার। এ ইউনিয়নের উত্তরে আটারকছড়া ইউনিয়ন; পশ্চিমে মাইনীমুখ ইউনিয়ন; দক্ষিণে কাপ্তাই হ্রদ ও মাইনীমুখ ইউনিয়ন এবং পূর্বে কাপ্তাই হ্রদ, গুলশাখালী ইউনিয়ন ও বাঘাইছড়ি উপজেলার আমতলী ইউনিয়ন অবস্থিত। কালাপাকুজ্যা ইউনিয়ন লংগদু উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১টি মৌজা নিয়েই গঠিত। ওয়ার্ডভিত্তিক এ ইউনিয়নের গ্রামগুলো হল: কালাপাকুজ্যা ইউনিয়নের সাক্ষরতার হার ৩১.০৫%। এ উপজেলায় ১টি কলেজ, ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে। নিম্ন মাধ্যমিক বিদ্যালয় কালাপাকুজ্যা সেনা মৈত্রী মডেল নিম্ন মাধ্যমিক বিদ্যালয় প্রাথমিক বিদ্যালয় ইসলামপুর সরকারি প্রাথমিক বিদ্যালয় কালাপাকুজ্যা সরকারি প্রাথমিক বিদ্যালয় গোলটিলা সরকারি প্রাথমিক বিদ্যালয় দক্ষিণ রহমতপুর সরকারি প্রাথমিক বিদ্যালয় রশিদপুর সরকারি প্রাথমিক বিদ্যালয় হোসেনপুর সরকারি প্রাথমিক বিদ্যালয় রাঙ্গামাটি জেলা সদর বা লংগদু উপজেলা সদর থেকে কালাপাকুজ্যা ইউনিয়নে যোগাযোগের প্রধান মাধ্যম নৌপথ। কালাপাকুজ্যা ইউনিয়নের পশ্চিম সীমান্ত দিয়ে প্রবাহিত হচ্ছে মাইনী নদী। এছাড়া দক্ষিণ ও পূর্ব সীমান্তে রয়েছে কাপ্তাই হ্রদ। কালাপাকুজ্যা ইউনিয়নের প্রধান হাট-বাজার হল কালাপাকুজ্যা বাজার। পাতাছড়া আর্মি ক্যাম্প কাপ্তাই হ্রদ বর্তমান চেয়ারম্যান: আব্দুল বারেক দেওয়ান লংগদু উপজেলা লংগদু থানা রাঙ্গামাটি জেলা "এক নজরে কালাপাকুজ্যা ইউনিয়ন"। kalapakujjaup.rangamati.gov.bd। [স্থায়ীভাবে অকার্যকর সংযোগ] "লংগদু-উপজেলার-ইউনিয়নসমূহ"। www.langadu.rangamati.gov.bd। [স্থায়ীভাবে অকার্যকর সংযোগ] "নির্বাচিত জনপ্রতিনিধি"। kalapakujjaup.rangamati.gov.bd। [স্থায়ীভাবে অকার্যকর সংযোগ] "লংগদু উপজেলা - বাংলাপিডিয়া"। bn.banglapedia.org।  "উচ্চ মাধ্যমিক বিদ্যালয়"। kalapakujjaup.rangamati.gov.bd।  http://180.211.137.51:321/DashboardunionN.aspx?div=4&dis=414&thana=41406&union=07[স্থায়ীভাবে অকার্যকর সংযোগ] "যোগাযোগ ব্যবস্থা - কালাপাকুজ্যা ইউনিয়ন-"। kalapakujjaup.rangamati.gov.bd। [স্থায়ীভাবে অকার্যকর সংযোগ] "খাল ও নদী - কালাপাকুজ্যা ইউনিয়ন-"। kalapakujjaup.rangamati.gov.bd। [স্থায়ীভাবে অকার্যকর সংযোগ] "হাট বাজার - কালাপাকুজ্যা ইউনিয়ন-"। kalapakujjaup.rangamati.gov.bd।
মার্কিন যুক্তরাষ্ট্রের রাষ্ট্রপতি

মার্কিন যুক্তরাষ্ট্রের রাষ্ট্রপতি হলেন দেশটির সরকার প্রধান। রাষ্ট্রপতি সেদেশের ফেডারেল শাখাগুলোর নির্বাহী শাখাগুলোর প্রধান এবং তার দায়িত্ব হল সংবিধানের মাধ্যমে প্রদত্ত এবং কংগ্রেস কর্তৃক লিখিত রাষ্ট্রীয় আইনের যথাযথ প্রয়োগ করা। যুক্তরাষ্ট্রের সংবিধানের দ্বিতীয় ধারার মাধ্যমে রাষ্ট্রপতিকে সশস্ত্র বাহিনীর প্রধানের দায়িত্ব অর্পণ করা হয়েছে এবং তাকে দেয়া হয়েছে প্রভূত ক্ষমতা। শুধু রাষ্ট্রপতির জন্য কিছু নির্দিষ্ট ক্ষমতা রয়েছে, যেমন, তিনি কংগ্রেসের উভয় কক্ষের ভোটে পাশ হয়ে আসা কোন বিল বা আইনেও ভেটো প্রয়োগ করতে পারেন। তিনি নিজের মত করে একটি উপদেষ্টা কেবিনেট তৈরি করতে পারেন এবং বিশেষ ক্ষমা ঘোষণা করতে পারেন। সিনেটের আস্থা ও উপদেশে তিনি বিভিন্ন চুক্তি সম্পাদন করতে পারেন, বিভিন্ন যুক্তরাষ্ট্রীয় দূত, বিচারক এবং এমনকি সুপ্রিম কোর্টের প্রধান বিচারপতি নিয়োগ দিতে পারেন। অবশ্য মার্কিন যুক্তরাষ্ট্রের সরকারের অন্যান্য কিছু কর্মকর্তার মত রাষ্ট্রপতিরও ক্ষমতাকেও কিছুটা সীমাবদ্ধ করা হয়েছে যাতে কোন একক ব্যক্তি নিরঙ্কুশ প্রভাব-প্রতিপত্তি অর্জন করতে না পারে। রাষ্ট্রপতি পদে জন্মসূত্রে নাগরিক এবং অন্তত ১৪ বছর মার্কিন যুক্তরাষ্ট্রের নাগরিকেরাই নির্বাচিত হতে পারেন।এবং ৩৫ বছর বয়স্ক হতে হবে। ৪ বছর পর পর রাষ্ট্রপতি নির্বাচন হয়ে থাকে। একজন রাষ্ট্রপতি কেবল মাত্র দুইবার পূর্ণ মেয়াদের জন্য নির্বাচিত হতে পারেন। এছাড়া কোনো কারণে রাষ্ট্রপতির পদ খালি হলে সেই দায়িত্ব যিনি গ্রহণ করবেন, তিনি এই মেয়াদের ২ বছর এবং পরে সর্বোচ্চ ২ মেয়াদের জন্য, এভাবে সর্বমোট ১০ বছর ক্ষমতায় থাকতে পারেন।
আলফ্রেড কাস্টলার

আলফ্রেড কাস্টলার (মে ৩, ১৯০২ - জানুয়ারি ৭, ১৯৮৪ ) ফরাসি পদার্থবিজ্ঞানী। পরমাণুর হার্জীয় রেজোন্যান্স সংশ্লিষ্ট গবেষণার জন্য উপযুক্ত আলোকীয় পদ্ধতি আবিষ্কার এবং উন্নয়ন করার কারণে তিনি ১৯৬৬ সালে পদার্থবিজ্ঞানে নোবেল পুরস্কার লাভ করেন। কাস্টলারের জন্ম ফ্রান্সের গ্যেবভিলারে। তিনি প্রথমে পড়াশোনা করেছেন আল্‌জাসের কলমারে অবস্থিত বারতোলদির লিসেতে। এরপর ১৯২১ সালে প্যারিসের একোল নরমাল সুপেরিওরে যোগ দেন। পড়াশোনা শেষে ১৯২৬ সালে ম্যুলুজের লিসেতে পদার্থবিজ্ঞান পড়ানো শুরু করেন। এরপর শিক্ষকতা করেন বর্দো বিশ্ববিদ্যালয়ে যেখানে ১৯৪১ সাল পর্যন্ত অধ্যাপনায় নিযুক্ত ছিলেন। জর্জ ব্রুয়া তাকে নিজ শিক্ষা প্রতিষ্ঠান তথা একোল নরমালে ফিরে আসার জন্য বলেন। অবশেষে ১৯৫২ সালে একোল নরমাল সুপেরিয়র-এ ফিরে আসেন। Sullivan, Walter (৮ জানুয়ারি ১৯৮৪)। "Dr. Alfred Kastler, 81, Nobel Prize-Winner, Dies"। The New York Times। সংগ্রহের তারিখ ২০১০-১১-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Nobel Prize in Physics 1966"। NobelPrize.org (ইংরেজি ভাষায়)। সংগ্রহের তারিখ ২০২২-০১-০৯।  Nobelstiftelsen (১৯৭২)। Nobel Lectures, Physics 1963-1970। Amsterdam: Elsevier Publishing Company। আইএসবিএন 0444409939।  Alfred Kastler biography at Timeline of Nobel Winners
২০১৮ জিম্বাবুয়ে ত্রি-দেশীয় সিরিজ

২০১৮ জিম্বাবুয়ে ত্রি-দেশীয় সিরিজ একটি টুয়েন্টি২০ আন্তর্জাতিক ক্রিকেট প্রতিযোগিতা যেটি ২০১৮ সালের ১ থেকে ৮ জুলাই জিম্বাবুয়েতে অনুষ্ঠিত হয়েছে। এটি অস্ট্রেলিয়া, পাকিস্তান ও জিম্বাবুয়ের মধ্যকার একটি ত্রিদেশীয় সিরিজ ছিল। ২০১৮ জিম্বাবুয়ে ত্রি-দেশীয় সিরিজ জিম্বাবুয়ে টসে জিতে ফিল্ডিংয়ের সিদ্ধান্ত নেয়। ব্লেসিং মুজারাবানি ও জন নিয়ুম্বু (জিম্বাবুয়ে) তার টি২০আই অভিষেক হয়। শোয়েব মালিক (পাকিস্তান) টি২০আইর তার ২,০০০তম রান করেন। সরফরাজ আহমেদ টি২০আই (২০) পাকিস্তানের অধিনায়ক হিসাবে সবচেয়ে জয়ী রেকর্ড। অস্ট্রেলিয়া টসে জিতে ফিল্ডিংয়ের সিদ্ধান্ত নেয়। শোয়েব মালিক (পাকিস্তান) ১০০ টি টি২০আইতে খেলতে প্রথম পুরুষ ক্রিকেটার হয়েছিলেন। জিম্বাবুয়ে টসে জিতে ফিল্ডিংয়ের সিদ্ধান্ত নেয়। অ্যারন ফিঞ্চ (অস্ট্রেলিয়া) রেকর্ড টি২০আইর সর্বোচ্চ ব্যক্তিগত স্কোর (১৭২) অ্যারন ফিঞ্চ এবং ডার্সি শর্ট (অস্ট্রেলিয়া) রেকর্ড করেছেন সর্বোচ্চ টি২০আই টি২০আই (২২৩)। অস্ট্রেলিয়া রেকর্ড করেন টি২০আই (১০০) এ রান করার ক্ষেত্রে সবচেয়ে বড় জয়। পাকিস্তান টসে জিতে ফিল্ডিংয়ের সিদ্ধান্ত নেয়। অস্ট্রেলিয়া টসে জিতে ফিল্ডিংয়ের সিদ্ধান্ত নেয়। জিম্বাবুয়ে টসে জিতে ব্যাটিংয়ের সিদ্ধান্ত নেয়। ব্রেন্ডন মাভুতা (জিম্বাবুয়ে) ও জ্যাক উইল্ডারমথ (অস্ট্রেলিয়া) তার টি২০আই অভিষেক হয়। অস্ট্রেলিয়া টসে জিতে ব্যাটিংয়ের সিদ্ধান্ত নেয়। শাহিবজাদা ফারহান (পাকিস্তান) তার টি২০আই অভিষেক হয়। এই পাকিস্তানের সর্বোচ্চ টি২০আইর সফল রান তাড়া ছিল।
বাম গণতান্ত্রিক জোট

বাম গণতান্ত্রিক জোট হচ্ছে বাংলাদেশের বামপন্থী রাজনৈতিক আদর্শের পতাকাবাহী ছয়টি রাজনৈতিক দলের জোট। এই ছয়টি দলের ভেতরে দুইটি দল - সিপিবি ও বাসদের বাংলাদেশ নির্বাচন কমিশন কর্তৃক নিবন্ধিত। বাকি চারটি দলের নিবন্ধন নেই। ১৮ জুলাই, ২০১৮ রাজধানীর পল্টনে মুক্তি ভবনে জোটের অস্থায়ী কার্যালয়ে এক সংবাদ সম্মেলনে এই জোট গঠনের ঘোষণা দেওয়া হয়। গঠনের সময় আটটি দলের সমন্বয়ে এই জোট গঠিত হয়। পরবর্তীতে ২৪ মে ২০২২ তারিখে গণসংহতি আন্দোলন ও বিপ্লবী ওয়ার্কার্স পার্টির সদস্যপদ স্থগিত করা হয়। ২০১৩ সালের দিকে গণতান্ত্রিক বাম মোর্চা গঠিত হয়। সেই মোর্চার ধারাবাহিকতায় এই ২০১৮ সালে নতুনভাবে এই জোট গঠিত হয়। দুঃশাসন, জুলুম-লুটপাটতন্ত্র প্রতিহত, গণতন্ত্র ও গণতান্ত্রিক অধিকার আদায়ের সংগ্রাম জোরদার করা এবং বাম-গণতান্ত্রিক বিকল্প গড়ে তোলা। ছয়টি বামপন্থী দলের সমন্বয়ে এই জোট গঠিত হয়েছে। দলগুলোর নাম: গণতান্ত্রিক বিপ্লবী পার্টি বাংলাদেশের ইউনাইটেড কমিউনিস্ট লীগ বাংলাদেশের কমিউনিস্ট পার্টি বাংলাদেশের সমাজতান্ত্রিক আন্দোলন বাংলাদেশের সমাজতান্ত্রিক দল বাংলাদেশের সমাজতান্ত্রিক দল (মার্কসবাদী) ১৬ জনের কেন্দ্রীয় পরিচালনা পরিষদ নেতৃবৃন্দের নাম: ১. মুজাহিদুল ইসলাম সেলিম ২. মো. শাহ আলম ৩. খালেকুজ্জামান ৪. বজলুর রশীদ ফিরোজ ৫. সাইফুল হক ৬. আকবর খান ৭. শুভ্রাংশু চক্রবর্তী ৮. ফখরুদ্দিন কবির আতিক ৯. জোনায়েদ সাকি ১০. ফিরোজ আহমেদ ১১. মোশাররফ হোসেন নান্নু ১২. অধ্যাপক আবদুস সাত্তার ১৩. মোশরেফা মিশু ১৪. মমিন উর রহমান বিশাল ১৫. হামিদুল হক ১৬. রণজিত কুমার এই জোটের সমন্বয়ক ধাবাহিকভাবে তিন মাস অন্তর অন্তর পরিবর্তিত হয়। বর্তমানে বাংলাদেশের কমিউনিস্ট পার্টি (সিপিবি)'র সাধারণ সম্পাদক রুহিন হোসেন প্রিন্স জোটের সমন্বয়ক এর দায়িত্ব পালন করছেন। মু্ক্তি ভবন, কমরেড মণি সিংহ সড়ক, পুরানা পল্টন, ঢাকা। (বাংলাদেশের কমিউনিস্ট পার্টির কেন্দ্রীয় কার্যালয়) সিপিবিসহ ৮ দলের বাম গণতান্ত্রিক জোট সাপ্তাহিক একতা, ২২ জুলাই, ২০১৮। প্রতিবেদক, নিজস্ব (২০২২-০৫-২৪)। "বাম গণতান্ত্রিক জোট থেকে গণসংহতি আন্দোলনসহ ২ দলের সদস্যপদ স্থগিত"। প্রথম আলো। ঢাকা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাম গণতান্ত্রিক জোটের ঘোষণা ওয়েব্যাক মেশিনে আর্কাইভকৃত ২১ জুলাই ২০১৮ তারিখে বাংলা ট্রিবিউন, ১৮ জুলাই, ২০১৮। ৮ দলের সমন্বয়ে বাম গণতান্ত্রিক জোট ঘোষণা দৈনিক কালের কন্ঠ, ১৯ জুলাই, ২০১৮। বাম গণতান্ত্রিক জোটের আত্মপ্রকাশ ওয়েব্যাক মেশিনে আর্কাইভকৃত ৫ জুন ২০২০ তারিখে দৈনিক আমাদের সময়, ১৯ জুলাই, ২০১৮। বাম জোট ছাড়ল বিপ্লবী ওয়ার্কার্স পার্টি ও গণসংহতি আন্দোলন ওয়েব্যাক মেশিনে আর্কাইভকৃত ২৬ জুন ২০২২ তারিখে বিডি টোয়েন্টিফোর ডটকম, ২৫ মে, ২০২২। সাম্যবাদ প্রবেশদ্বার
ফ্রান্সের শিক্ষাব্যবস্থা

ফ্রান্সের শিক্ষাব্যবস্থা অত্যন্ত কেন্দ্রনির্ভর এবং সুসংগঠিত। এটি বেশ কিছু বিভাগে বিভক্ত। ব্যবস্থাটিকে তিনটি স্তর বা ধাপে বিভক্ত করা হয়েছে। এগুলি হল: ● প্রাথমিক শিক্ষা (Enseignement primaire, অঁসেঞমঁ প্রিম্যাখ্) ● মাধ্যমিক বা দ্বিতীয় স্তরের শিক্ষা (Enseignement secondaire, অঁসেঞমঁ সগোঁদ্যাখ্‌) ● উচ্চশিক্ষা (Enseignement supérieur, অঁসেঞমঁ সুপেখিয়্যখ্‌)। স্নাতক পর্যায় শেষ করার পরে যে সনদটি প্রদান করা হয়, তার নাম লিসঁস (Licence)। ফ্রান্সের মাধ্যমিক পর্যায়ের শিক্ষাব্যবস্থায় দুইটি পর্যায় রয়েছে: কোলেজ (Collège): ১১ থেকে ১৫ বছর বয়সের মধ্যে ফ্রান্সের শিক্ষার্থীরা এই শিক্ষাটি গ্রহণ করে থাকে। এটি মাধ্যমিক শিক্ষার প্রথম ৪ বছর। লিসে (Lycée): ১৫ থেকে ১৮ বছর বয়সের মধ্যে এ শিক্ষা সম্পন্ন হয়। মাধ্যমিক শিক্ষার এই শেষ তিন বছরে শিক্ষার্থীরা বাকালোরেয়া (Baccalauréat) নামক সরকার আয়োজিত স্তর-সমাপনী পরীক্ষা তথা উচ্চ শিক্ষার জন্য প্রস্তুত হয়।
ইয়েরেভান ইউনাইটেড ফুটবল ক্লাব

ইয়েরেভান ইউনাইটেড ফুটবল ক্লাব বা ইউইএফসি(আর্মেনীয়: Երևան Յունայթդ Ֆուտբոլային Ակումբ), একটি বিলুপ্ত আর্মেনীয় পেশাদার ফুটবল ক্লাব, রাজধানী ইয়েরেভানে অবস্থিত ছিল। ২০০৪ থেকে ২০০৬ সালের মধ্যে ঘরোয়া প্রতিযোগিতায় অংশ নেয় ক্লাবটি। ক্লাবটি বর্তমানে নিষ্ক্রিয় এবং ঘরোয়া লীগে কোনও অংশে গ্রহণ করে না। RSSSF Armenia (and subpages per year) Official website
ইউরোপীয় সংসদ

ইউরোপীয় সংসদ (ইংরেজি European Parliament সংক্ষেপে EP) জনগণের সরাসরি ভোটে নির্বাচিত সদস্যদের নিয়ে গঠিত সংসদীয় ইউরোপীয় প্রতিষ্ঠান। ইউরোপীয় কমিশন এবং ইউরোপীয় ইউনিয়ন পরিষদের সাথে একত্রে এটি ইউরোপীয় ইউনিয়নের আইনপ্রণয়নকারীর ভূমিকা পালন করে। সংসদটি ৭৫১ জন সদস্য নিয়ে গঠিত। ভারতের সংসদের পরে এটি বিশ্বের ২য় সর্বোচ্চ গণতান্ত্রিকভাবে নির্বাচিত আইনসভা। এছাড়া এটি বিশ্বের বৃহত্তম আন্তঃরাষ্ট্রীয় গণতান্ত্রিক প্রতিনিধিত্বমূলক আইনসভা (২০০৯ সালে এতে প্রায় ৩৮ কোটি সম্ভাব্য ভোটার ছিল)। ১৯৭৯ সাল থেকে পাঁচ বছর অন্তর ইউরোপের বিভিন্ন দেশের জনগণের সরাসরি ভোটে সংসদটির সদস্যরা নির্বাচিত হয়ে আসছেন। তবে প্রত্যেক নির্বাচনেই ভোটার উপস্থিতি আগেরবারের চেয়ে হ্রাস পাচ্ছে এবং ১৯৯৯ সাল থেকে ভোটার উপস্থিতি ৫০%-এর নিচে। ২০১৪ সালের সাম্প্রতিকতম নির্বাচনে ভোটার উপস্থিতির হার ছিল ৪২.৫৪%। ইউরোপীয় সংসদের আইনি ক্ষমতা আছে যা ইউরোপীয় পরিষদ বা কমিশনের নেই, তবে বিধিগতভাবে এর "আইনি উদ্যোগ" নেওয়ার ক্ষমতাও নেই। ইউরোপীয় ইউনিয়নের অন্যান্য সমস্ত প্রতিষ্ঠানের আগে ইউরোপীয় সংসদকে স্থান দেওয়া হয়। ইউরোপীয় সংসদ ইউরোপীয় কমিশনের সভাপতিকে নির্বাচন করে এবং সমগ্র কমিশনের কর্মনিয়োগ অনুমোদন বা প্রত্যাখ্যান করতে পারে। এমনকি কমিশনকে পদত্যাগেও বাধ্য করতে পারে। ইউরোপীয় সংসদের বর্তমান সভাপতি হলেন আন্তোনিও তাহানি। ২০১৪ সালে নির্বাচনশেষে ইউরোপীয় সংসদের সর্ববৃহৎ দুইটি দল হল ইউরোপিয়ান পিপলস পার্টি এবং প্রোগ্রেসিভ অ্যালায়েন্স অফ সোশালিস্টস অ্যান্ড ডেমোক্র্যাটস। ইউরোপীয় সংসদটি কার্যক্রম তিনটি ভিন্ন শহরে পরিচালিত হয়। এগুলি হলে বেলজিয়ামের রাজধানী শহর ব্রাসেলস, লুক্সেমবুর্গ শহর এবং ফ্রান্সের স্ত্রাসবুর শহর। লুক্সেমবুর্গ শহরে সংসদের প্রশাসনিক কার্যালয়গুলি অবস্থিত। অন্যদিকে সমগ্র সংসদের পূর্ণাঙ্গ অধিবেশনগুলি ব্রাসেলস ও স্ত্রাসবুর শহরে অনুষ্ঠিত হয়। সংসদীয় সমিতির সভাগুলি ব্রাসেলসে অনুষ্ঠিত হয়। A single constituency, the German-speaking electoral college in Belgium, also uses First-past-the-post to elect its single MEP Brand, Constant; Wielaard, Robert (৮ জুন ২০০৯)। "Conservatives Post Gains In European Elections"। The Washington Post। Associated Press। সংগ্রহের তারিখ ১৭ আগস্ট ২০১০।  Ian Traynor (৭ জুন ২০০৯)। "Misery for social democrats as voters take a turn to the right"। The Guardian। UK। সংগ্রহের তারিখ ১৭ আগস্ট ২০১০।  "18 new MEPs take their seats"। European Parliament। ১০ জানুয়ারি ২০১২। ১১ মে ২০১৩ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১২।  "Results of the 2014 European elections"। European Parliament। ৩ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৮।  উদ্ধৃতি ত্রুটি: <ref> ট্যাগ বৈধ নয়; Parliament's powers নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Pot initiative নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Protocol নামের সূত্রটির জন্য কোন লেখা প্রদান করা হয়নি "European Parliament"। Europa। ১৯ এপ্রিল ২০১০। সংগ্রহের তারিখ ২০১২-১২-০৮।  "Consolidated versions of the treaty on European Union and of the treaty establishing the European Community" (পিডিএফ)। Eur-lex। ১ ডিসেম্বর ২০০৭ তারিখে মূল (PDF) থেকে আর্কাইভ করা। সংগ্রহের তারিখ ১২ জুন ২০০৭।
রুথ বুজ্জি

রুথ অ্যান বুজ্জি (Ruth Ann Buzzi; জন্ম: ২৪ জুলাই ১৯৩৬) হলেন একজন মার্কিন অভিনেত্রী, কৌতুকাভিনেত্রী ও গায়িকা। তিনি মঞ্চ, চলচ্চিত্র ও টেলিভিশন এই তিন মাধ্যমেই অভিনয় করেন। তিনি ১৯৬৮-৭৩ সালে প্রচারিত হাস্যরসাত্মক বিচিত্রানুষ্ঠান রোয়ান অ্যান্ড মার্টিন্‌স লাফ-ইন-এ কাজ করে পরিচিতি লাভ করেন। এই কাজের জন্য তিনি একটি গোল্ডেন গ্লোব পুরস্কার অর্জন করেন এবং পাঁচটি এমি পুরস্কারের মনোনয়ন লাভ করেন। বুজ্জি ১৯৩৬ সালের ২৪শে জুলাই রোড আইল্যান্ডের ওয়েস্টার্লি শহরের ওয়েস্টার্লি হাসপাতালে জন্মগ্রহণ করেন। তার পিতা অ্যাঞ্জেলো পিটার বুজ্জি ছিলেন একজন ভাস্কর এবং মাতা রেনা পলিন। তিনি কানেটিকাটের ওয়েকোয়েটেকোকে বেড়ে ওঠেন। তার পিতা সেখানে বুজ্জি মেমোরিয়াল নামে এক ব্যবসায় প্রতিষ্ঠানের মালিক ছিলেন। তার পিতার মৃত্যুর পর তার ভাই হ্যারল্ড বর্তমানে এই ব্যবসায় দেখাশুনা করেন। "Ruth Buzzi Biography (1939-)"। ফিল্ম রেফারেন্স। সংগ্রহের তারিখ ২৪ জুলাই ২০১৮।  রিগস, টমাস (২০০৬)। Contemporary Theatre, Film and Television: A Biographical Guide Featuring Performers, Directors, Writers, Producers, Designers, Managers, Choreographers, Technicians, Composers, Executives, Dancers, and Critics in the United States, Canada, Great Britain and the World (ইংরেজি ভাষায়)। সেনগেজ গেল। পৃষ্ঠা ৪৮৬। আইএসবিএন 9780787690458। সংগ্রহের তারিখ ২৪ জুলাই ২০১৮।  ব্রুক কনস্ট্যান্স, হোয়াইট (৩ সেপ্টেম্বর ২০১৬)। "New Buzzi Memorials owner to carry on tradition of craftsmanship"। দ্য ওয়েস্টার্লি সান। সংগ্রহের তারিখ ২৪ জুলাই ২০১৮। [স্থায়ীভাবে অকার্যকর সংযোগ] উইকিমিডিয়া কমন্সে রুথ বুজ্জি সংক্রান্ত মিডিয়া রয়েছে। অলমুভিতে রুথ বুজ্জি ইন্টারনেট অফ-ব্রডওয়ে ডেটাবেজে রুথ বুজ্জি (ইংরেজি) ইন্টারনেট ব্রডওয়ে ডেটাবেজে রুথ বুজ্জি (ইংরেজি) ইন্টারনেট মুভি ডেটাবেজে রুথ বুজ্জি  (ইংরেজি) টুইটারে রুথ বুজ্জি
কুট্টুস

কুট্টুস (ইংরেজি: Snowy; ফরাসি: Milou) হল দুঃসাহসী টিন‌টিন কমিক সিরিজের নায়ক টিনটিনের পোষা কুকুর। টিনটিন সিরিজের সব অভিযানেই সার্বক্ষনিক সঙ্গি হিসেবে টিনটিনের সাথে কুট্টুসকে দেখা যায়। অনেক গল্পেই টিনটিন ও কুট্টুস এই দুইয়ের মধ্যে একজন অপরজনের জীবন রক্ষা করে। সারা দেহ ধবধবে সাদা লোমে ঢাকা কুট্টুস ফক্স টেরিয়ার জাতের কুকুর। কমিকে কুট্টূসকে প্রায়ই অনেক কিছু চিন্তা করতে দেখা যায়, অধিকাংশই রসিকতা পূর্ণ মন্তব্য, যা বেলুন-আঊট বা ক্লাঊডের মাধ্যমে দেখান হয়। কুট্টুস বাস্তুবিক পক্ষে কোন কথা না বল্লেও, টিনটিনের সাথে মনের ভাব প্রকাশে কখনোই খুব একটা সমস্যা হয় না। আকারে ছোটোখাটো হলেও কুট্টুস খুব সাহসী, প্রায়ই গল্পের খল চরিত্র গুলোকে পায়ে কামড়ে দিয়ে সঙ্কটময় পরিস্থিতিতে টিনটিন কে সাহায্য করে। তবে কুট্টুস মাকড়শা ভয় পায়। উইকিমিডিয়া কমন্সে কুট্টুস সংক্রান্ত মিডিয়া রয়েছে। Tintin.com – List of characters on official website Tintinologist.org – List of characters on oldest and largest English-language Tintin fan site
কনস্ট্যান্স বেনেট

কনস্ট্যান্স ক্যাম্পবেল বেনেট (ইংরেজি: Constance Campbell Bennett; জন্ম: ২২ অক্টোবর ১৯০৪ - [২৪ জুলাই ১৯৬৫) ছিলেন একজন মার্কিন অভিনেত্রী। তিনি বিংশ শতাব্দীর বিশ ও ত্রিশের দশকে হলিউডের প্রধান নারী তারকা ছিলেন। ত্রিশের দশকে তিনি হলিউডের সর্বোচ্চ পারিশ্রমিক গ্রহীতা ও সবচেয়ে জনপ্রিয় অভিনেত্রী হয়ে ওঠেন। পর্দায় তাকে প্রায়ই উচ্চবিত্ত তরুণী হিসেবে দেখা যেত। ত্রিশের দশকের শুরুতে তিনি মেলোড্রামার দিকে মনোযোগী থাকলেও ত্রিশের দশকের শেষের দিকে ও চল্লিশের দশকে তিনি হাস্যরসাত্মক চলচ্চিত্রেও কাজ করতে শুরু করেন। তিনি হোয়াট প্রাইস হলিউড? (১৯৩২), বেড অব রোজেস (১৯৩৩), টপার (১৯৩৭), টপার টেকস আ ট্রিপ (১৯৩৮) ছবিতে শ্রেষ্ঠাংশে এবং গ্রেটা গার্বো অভিনীত শেষ চলচ্চিত্র টু-ফেসেড উম্যান (১৯৪১) ছবিতে পার্শ্ব ভূমিকায় অভিনয় করে প্রসিদ্ধি অর্জন করেন। বেনেট মঞ্চ ও নির্বাক চলচ্চিত্র তারকা রিচার্ড বেনেট ও অ্যাড্রিয়েনে মরিসনের কন্যা এবং অভিনেত্রী জোন বেনেট ও বারবারা বেনেটের বড় বোন। বেনেট ১৯০৪ সালের ২২শে অক্টোবর নিউ ইয়র্ক সিটিতে জন্মগ্রহণ করেন। তার পিতা রিচার্ড বেনেট একজন অভিনেতা এবং মাতা অ্যাড্রিয়েনে মরিসন একজন অভিনেত্রী ছিলেন। তার মাতামহ লুইস মরিসন ছিলেন একজন মঞ্চ অভিনেতা, যার পূর্বপুরুষগণ ইংরেজ, স্পেনীয়, ইহুদি ও আফ্রিকান ছিলেন। তিন বোনের মধ্যে কনস্ট্যান্স সবার বড়। তার দুই ছোট বোন জোন বেনেট ও বারবারা বেনেটও অভিনেত্রী। তারা তিন বোনই নিউ ইয়র্কের চ্যাপিন স্কুলে পড়াশুনা করেছেন। কেলো, ব্রায়ান (২০০৪)। The Bennetts: An Acting Family (ইংরেজি ভাষায়)। কেন্টাকি বিশ্ববিদ্যালয় প্রেস। আইএসবিএন 0813123291। সংগ্রহের তারিখ ২৪ জুলাই ২০১৮।  ডাউনি, ফিল। "A Black, Jewish Officer in the Civil War"। জিউইশ হিস্টরি। সংগ্রহের তারিখ ২৪ জুলাই ২০১৮।  থম্পসন, ডেভিড (২০১৪)। The New Biographical Dictionary of Film (ইংরেজি ভাষায়)। আলফ্রেড এ. নফ। পৃষ্ঠা ১১৫৪। আইএসবিএন 9780375711848। সংগ্রহের তারিখ ২৪ জুলাই ২০১৮।  উইকিমিডিয়া কমন্সে কনস্ট্যান্স বেনেট সংক্রান্ত মিডিয়া রয়েছে। অলমুভিতে কনস্ট্যান্স বেনেট ইন্টারনেট ব্রডওয়ে ডেটাবেজে কনস্ট্যান্স বেনেট (ইংরেজি) ইন্টারনেট মুভি ডেটাবেজে কনস্ট্যান্স বেনেট  (ইংরেজি) টার্নার ক্লাসিক মুভিজ ডেটাবেজে কনস্ট্যান্স বেনেট (ইংরেজি) ফাইন্ড এ গ্রেইভে কনস্ট্যান্স বেনেট  (ইংরেজি)